Ο **Άλι Αμπντουλάχ Χάριμπ Αλ Χάμπσι** (*Ali Abdullah Harib Al-Habsi*, αραβικά: علي بن عبد الله بن حارب الحبسي‎) (30 Δεκεμβρίου 1981) είναι Ομανός πρώην επαγγελματίας ποδοσφαιριστής, ο οποίος αγωνιζόταν ως τερματοφύλακας.

Σταδιοδρομία σε συλλόγους
-------------------------

### Πρώιμη σταδιοδρομία

Ο Αλ Χάμπσι γεννήθηκε στο Ομάν και ξεκίνησε τη σταδιοδρομία του στη χώρα, όπου έκανε αρκετές εμφανίσεις με τις Αλ Μουχαΐμπι Κλαμπ και Αλ Νασρ Σαλάλα, πριν από τη μετακόμισή του στο εξωτερικό για τη νορβηγική Λιν.

### Μπόλτον Γουόντερερς

Η μεταγραφή του από τη Λιν στην Μπόλτον Γουόντερερς τον Ιανουάριο του 2006 ήταν μια μεταγραφή που επισημοποιήθηκε στην έκθεση έρευνας Στίβενς, τον Ιούνιο του 2007. Η έκθεση εξέφρασε ανησυχίες λόγω της φαινομενικής σύγκρουσης συμφερόντων μεταξύ του ατζέντη του, του πατέρα του Σαμ Άλαρνταϊς και του ίδιου του συλλόγου.

Ο Αλ Χάμπσι δεν έκανε εμφανίσεις με την πρώτη ομάδα κατά το πρώτο του έτος στη Μπόλτον. Έκανε το ντεμπούτο του με τη Μπόλτον στη νίκη με 2–1 στην παράταση εναντίον της Φούλαμ για το Λιγκ Καπ Αγγλίας τον Σεπτέμβριο του 2007.
Στη συνέχεια, ο Αλ Χάμπσι έκανε άλλες 15 εμφανίσεις κατά τη διάρκεια της σεζόν 2007–08, με πιο σημαντική την απόδοσή του εναντίον της Μπάγερν Μονάχου στο Κύπελλο ΟΥΕΦΑ, όπου είχε αρκετές αποκρούσεις ενάντια στη γερμανική ομάδα. Έκανε την πρώτη του εμφάνιση στην Πρέμιερ Λιγκ εναντίον της Γουίγκαν Αθλέτικ. Τον Δεκέμβριο του 2008, ανταμείφθηκε για τις επιδόσεις του με παράταση του συμβολαίου του έως το 2013. Παρ 'όλα αυτά, ο Αλ Χάμπσι έχασε τη θέση του όταν ο Γιούσι Γιάσκελαϊνεν επέστρεψε από τραυματισμό.

#### Γουίγκαν Αθλέτικ (δανεισμός)

Ο Αλ Χάμπσι με τη Γουίγκαν Αθλέτικ το 2011.
Τον Ιούλιο του 2010, ο Αλ Χάμπσι εντάχθηκε με μονοετή δανεισμό στην Γουίγκαν Αθλέτικ. Έκανε το ντεμπούτο του στις 24 Αυγούστου 2010 σε αγώνα για το Λιγκ Καπ Αγγλίας εναντίον της Χάρτλπουλ Γιουνάιτεντ και το ντεμπούτο του στο πρωτάθλημα τέσσερις μέρες αργότερα εναντίον της Τότεναμ. Ονομάστηκε ο Παίκτης της Σεζόν της Γουίγκαν για το 2010-11.

### Γουίγκαν Αθλέτικ

Στις 4 Ιουλίου 2011, ο Αλ Χάμπσι εντάχθηκε με μόνιμη μεταγραφή στον σύλλογο, υπογράφοντας τετραετές συμβόλαιο με εκτιμώμενο κόστος μεταγραφής αξίας 4 εκατομμυρίων λιρών. Ο Αλ Χάμπσι καθιερώθηκε ως εξαιρετικός στις αποκρούσεις των πέναλτι, σώζοντας περίπου το 50% όλων των πέναλτι που αντιμετώπισε από την ένταξή του στην ομάδα. Οι Ρόμπιν φαν Πέρσι, Κάρλος Τέβες, Χαβιέρ Ερνάντες και Μικέλ Αρτέτα συγκαταλέγονται μεταξύ των παικτών που σταμάτησε ο Αλ Χάμπσι. Αυτό τον έκανε να συνδέει με μεταγραφή στη Λίβερπουλ και στην Άρσεναλ. Προς το τέλος της σεζόν 2012–13, ο Αλ Χάμπσι έγινε δεύτερος στην ιεραρχία, καθώς η θέση του ως πρώτος τερματοφύλακας απειλήθηκε από την άφιξη με δανεισμό του αθλητικού, νεαρού Ισπανού Τζοέλ Ρόμπλες. Ο Αλ Χάμπσι ξεκίνησε στη νίκη της Γουίγκαν στον ημιτελικό του Κυπέλλου Αγγλίας εναντίον της Μίλγουολ, αλλά ήταν στον πάγκο για τον τελικό.  Λίγο μετά τον τελικό, η Γουίγκαν υποβιβάστηκε στην Τσάμπιονσιπ.

#### Μπράιτον εντ Χόουβ Άλμπιον (δανεισμός)

Στις 31 Οκτωβρίου 2014, ο Αλ Χάμπσι υπέγραψε με την Μπράιτον εντ Χόουβ Άλμπιον με δανεισμό ενός μήνα. Αφού έπαιξε μόνο ένα παιχνίδι για τον σύλλογο, ο Αλ Χάμπσι επέστρεψε στην Γουίγκαν.

### Ρέντινγκ

Μετά την απελευθέρωσή του από τη Γουίγκαν, ο Αλ Χάμπσι πέρασε από δοκιμαστικό στην Ρέντινγκ τον Ιούλιο του 2015. Τελικά, ο Αλ Χάμπσι υπέγραψε διετές συμβόλαιο με τον σύλλογο στις 14 Ιουλίου 2015. Στις 5 Ιανουαρίου 2017, ο Αλ Χάμπσι επέκτεινε το συμβόλαιό του με την ομάδα μέχρι το τέλος της σεζόν 2018-19.

Στις 17 Μαρτίου 2017, ο Αλ Χάμπσι έκανε αρκετές σημαντικές επεμβάσεις στη νίκη με 2-0 εναντίον της αντιπάλου για τα πλέι οφ, Σέφιλντ Γουένσντεϊ. Αυτή η εμφάνιση, καθώς και άλλες παρόμοιες κατά τη διάρκεια της σεζόν είδαν τον Αλ Χάμπσι να ανακηρύσσεται στην Ομάδα της Σεζόν της Τσάμπιονσιπ και έλαβε το βραβείο του Παίκτη της Σεζόν της Ρέντινγκ.

### Αλ Χιλάλ

Στις 17 Ιουλίου 2017, ο Αλ Χάμπσι μετακόμισε στο Αλ Χιλάλ, υπογράφοντας τριετές συμβόλαιο.

### Γουέστ Μπρόμιτς Άλμπιον

Στις 29 Αυγούστου 2019, ο Αλ Χάμπσι μετακόμισε στην Γουέστ Μπρόμιτς Άλμπιον με ελεύθερη μεταγραφή, υπογράφοντας συμβόλαιο μέχρι το τέλος της σεζόν. Ο Αλ Χάμπσι αποδεσμεύτηκε από τον σύλλογο τον Ιούνιο του 2020 χωρίς να έχει αγωνιστεί για τον σύλλογο. Ο προπονητής της Γουέστ Μπρομ, Σλάβεν Μπίλιτς, δήλωσε ότι ήταν πρόθυμος να παρατείνει το συμβόλαιο του Αλ Χάμπσι μέχρι το τέλος της καθυστερημένης σεζόν 2019-20, αλλά αυτό δεν επιδιώχθηκε καθώς επέστρεψε στην πατρίδα του στο Ομάν και θα έπρεπε να μείνει για δύο εβδομάδες σε κατάσταση καραντίνας πριν από την επανένταξη στην ομάδα.

Στις 21 Αυγούστου 2020, ο Αλ Χάμπσι ανακοίνωσε την αποχώρησή του από την ενεργό δράση.

Εθνική ομάδα
------------

Ο Αλ Χάμπσι ξεκίνησε να παίζει στις «μικρές» εθνικές του Ομάν στην ηλικία των δεκαεπτά, όπου εντάχθηκε στην Εθνική Ομάν U19, προτού εντοπιστεί από τον Τζον Μπάριτζ το 2001. Λόγω της δυσκολίας εξασφάλισης άδειας εργασίας, δεν μπόρεσε να μετακομίσει στην Ευρώπη σε αυτό το πρώιμο στάδιο της σταδιοδρομίας του.

Κλήθηκε στην Εθνική Ομάν και έπαιξε και στους τρεις αγώνες ομίλου στο Ασιατικό Κύπελλο 2004 στην Κίνα και έκανε επίσης τέσσερις εμφανίσεις για την ομάδα στην προκριματική εκστρατεία τους για το Παγκόσμιο Κύπελλο του 2006, στην οποία αποκλείστηκαν στην πρώτη φάση ομίλων μετά την κατάληψη της δεύτερης θέσης σε έναν όμιλο με τις Ιαπωνία, Ινδία και Σιγκαπούρη. Ήταν επίσης ο βασικός τερματοφύλακας του Ομάν στο Ασιατικό Κύπελλο 2007, όπου εμφανίστηκε και στους τρεις αγώνες ομίλου.

Ο Αλ Χάμπσι αγωνίστηκε επίσης ως βασικός τερματοφύλακας σε τέσσερα συνεχόμενα Κύπελλα Αραβικού Κόλπου. Σε κάθε διοργάνωση κέρδισε το βραβείο για τον καλύτερο τερματοφύλακα, με πιο πρόσφατη εκείνη του 2009. Διατήρησε καθαρή εστία σε όλους τους αγώνες της διοργάνωσης του 2009, την οποία τελικά κέρδισε το Ομάν. ΈΚανε την 100η του συμμετοχή με τον Ομάν στην ήττα με 0-4 εναντίον της Αυστραλίας στο Ασιατικό Κύπελλο Εθνών του 2015.

Στις 5 Ιανουαρίου 2020, ο Αλ Χάμπσι ανακοίνωσε την αποχώρησή του από την εθνική ομάδα.

Προσωπική ζωή
-------------

Ο Αλ Χάμπσι είναι μουσουλμάνος και λέει ότι η πίστη του παίζει μεγάλο ρόλο στη ζωή του. Είναι επίσης παντρεμένος και έχει τρεις κόρες. 

Αφού τελείωσε το λύκειο, έγινε πυροσβέστης στο Διεθνές Αεροδρόμιο της Μουσκάτ. 

Ο Αλ Χάμπσι είναι ο συνιδρυτής της *Safety First*, ενός μη κερδοσκοπικού οργανισμού οδικής ασφάλειας στο Ομάν, που επιδιώκει να μειώσει τα θύματα τροχαίων ατυχημάτων στη χώρα.

Στατιστικά σταδιοδρομίας
------------------------

### Συλλογικά

*Τελευταία ενημέρωση: 20 Ιανουαρίου 2018*

Συμμετοχές και γκολ ανά ομάδα, σεζόν και διοργάνωση| Ομάδα | Σεζόν | Πρωτάθλημα | Εθνικό Κύπελλο | Λιγκ Καπ | Ηπειρωτικές | Άλλες | Σύνολο |
| --- | --- | --- | --- | --- | --- | --- | --- |
| Κατηγορία | Συμ. | Γκολ | Συμ. | Γκολ | Συμ. | Γκολ | Συμ. | Γκολ | Συμ. | Γκολ | Συμ. | Γκολ |
| Λιν | 2003 | Τίπελιγκαεν | 13 | 0 | 3 | 0 | - | 2 | 0 | - | 18 | 0 |
| 2004 | 24 | 0 | 4 | 0 | - | - | - | 28 | 0 |
| 2005 | 25 | 0 | 2 | 0 | - | - | - | 27 | 0 |
| Σύνολο | 62 | 0 | 9 | 0 | - | - | 2 | 0 | - | - | 73 | 0 |
| Μπόλτον Γουόντερερς | 2005–06 | Πρέμιερ Λιγκ | 0 | 0 | 0 | 0 | 0 | 0 | 0 | 0 | - | 0 | 0 |
| 2006–07 | 0 | 0 | 0 | 0 | 0 | 0 | - | - | 0 | 0 |
| 2007–08 | 10 | 0 | 1 | 0 | 1 | 0 | 4 | 0 | - | 16 | 0 |
| 2008–09 | 0 | 0 | 0 | 0 | 0 | 0 | - | - | 0 | 0 |
| 2009–10 | 0 | 0 | 1 | 0 | 1 | 0 | - | - | 2 | 0 |
| 2010–11 | 0 | 0 | 0 | 0 | 0 | 0 | - | - | 0 | 0 |
| Σύνολο | 10 | 0 | 2 | 0 | 2 | 0 | 4 | 0 | 0 | 0 | 18 | 0 |
| Γουίγκαν Αθλέτικ (δανεισμός) | 2010–11 | Πρέμιερ Λιγκ | 34 | 0 | 2 | 0 | 4 | 0 | – | – | 40 | 0 |
| Γουίγκαν Αθλέτικ | 2011–12 | Πρέμιερ Λιγκ | 38 | 0 | 1 | 0 | 1 | 0 | – | – | 40 | 0 |
| 2012–13 | 29 | 0 | 2 | 0 | 3 | 0 | – | – | 34 | 0 |
| 2013–14 | Τσάμπιονσιπ | 24 | 0 | 4 | 0 | 0 | 0 | – | 0 | 0 | 28 | 0 |
| 2014–15 | 11 | 0 | 1 | 0 | 1 | 0 | – | – | 13 | 0 |
| Σύνολο | 136 | 0 | 10 | 0 | 9 | 0 | - | - | 0 | 0 | 155 | 0 |
| Μπράιτον εντ Χόουβ Άλμπιον (δανεισμός) | 2014–15 | Τσάμπιονσιπ | 1 | 0 | 0 | 0 | 0 | 0 | – | – | 1 | 0 |
| Ρέντινγκ | 2015–16 | Τσάμπιονσιπ | 32 | 0 | 5 | 0 | 3 | 0 | – | – | 40 | 0 |
| 2016–17 | 46 | 0 | 1 | 0 | 1 | 0 | – | 3 | 0 | 51 | 0 |
| Σύνολο | 78 | 0 | 6 | 0 | 4 | 0 | - | - | 3 | 0 | 91 | 0 |
| Αλ Χιλάλ | 2017–18 | Πρωτάθλημα Σαουδικής Αραβίας | 9 | 0 | 1 | 0 | — | 3 | 0 | 0 | 0 | 13 | 0 |
| Σύνολο σταδιοδρομία | 295 | 0 | 28 | 0 | 15 | 0 | 9 | 0 | 3 | 0 | 350 | 0 |

### Διεθνής

*Τελευταία ενημέρωση: 19 Νοεμβρίου 2019*

Συμμετοχές και γκολ ανά εθνική ομάδα και έτος| Εθνική ομάδα | Έτος | Συμ. | Γκολ |
| --- | --- | --- | --- |
| Ομάν | 2001 | 2 | 0 |
| 2002 | 1 | 0 |
| 2003 | 11 | 0 |
| 2004 | 18 | 0 |
| 2005 | 0 | 0 |
| 2006 | 5 | 0 |
| 2007 | 14 | 0 |
| 2008 | 11 | 0 |
| 2009 | 13 | 0 |
| 2010 | 6 | 0 |
| 2011 | 8 | 0 |
| 2012 | 9 | 0 |
| 2013 | 3 | 0 |
| 2014 | 10 | 0 |
| 2015 | 13 | 0 |
| 2016 | 2 | 0 |
| 2017 | 4 | 0 |
| 2018 | 3 | 0 |
| 2019 | 2 | 0 |
| Σύνολο | 135 | 0 |

Διακρίσεις
----------

### Συλλογικές

**Λιν Όσλο**

* Κύπελλο Νορβηγίας: Φιναλίστ 2004

**Γουίγκαν Αθλέτικ**

* Κύπελλο Αγγλίας: 2012–13

**Αλ Χιλάλ**

* Πρωτάθλημα Σουδικής Αραβίας: 2017–18
* Σούπερ Καπ Σαουδικής Αραβίας : 2018

### Διεθνείς

**Ομάν**

* Κύπελλο Αραβικού Κόλπου: **Νικητές** 2009 , Φιναλίστ: 2004, 2007

### Ατομικές

* Καλύτερος Τερματοφύλακας του Κυπέλλου Αραβικού Κόλπου: 2003, 2004, 2007, 2009, 2011
* Άραβας Τερματοφύλακας της Χρονιάς: 2004
* Τερματοφύλακας της Χρονιάς στη Νορβηγία: 2004
* Παίκτης της Χρονιάς της Γουίγκαν Αθλέτικ: 2010–11
* Υποψήφιος για το βραβείο Καλύτερος Αθλητής στα Βρετανικά Μουσουλμανικά Βραβεία: 2015
* Παίκτης της Χρονιάς της Ρέντινγκ: 2015–16, 2016–17

Δείτε επίσης
------------

* Κατάλογος ποδοσφαιριστών με 100 ή περισσότερες διεθνείς συμμετοχές

Παραπομπές
----------

1. ↑  (πολλαπλές γλώσσες) *FBref.com*. 032f766b.
2. ↑  «As» (Ισπανικά) Grupo PRISA. Μαδρίτη. al\_habsi/17816.
3. ↑  «What Stevens said about each club». *www.telegraph.co.uk* (London). 16 Ιουνίου 2007. Αρχειοθετήθηκε από το πρωτότυπο στις 2007-12-28.. Ανακτήθηκε στις 17 Ιουνίου 2007.
4. ↑  «Goal.com – Asia – Ali Al-Habsi Focused On Bolton Survival». [*νεκρός σύνδεσμος*]
5. ↑  «Latics sign goalkeeper Ali Al Habsi on loan for the season». 15 Ιουλίου 2010. Αρχειοθετήθηκε από το πρωτότυπο στις 21 Ιουλίου 2010.. Ανακτήθηκε στις 15 Ιουλίου 2010.
6. ↑  «Hartlepool 0–3 Wigan». *BBC Sport*. 24 Αυγούστου 2010. Αρχειοθετήθηκε από το πρωτότυπο στις 26 Αυγούστου 2010.. Ανακτήθηκε στις 28 Αυγούστου 2010.
7. ↑  «Archived copy». Αρχειοθετήθηκε από το πρωτότυπο στις 29 Νοεμβρίου 2014. Ανακτήθηκε στις 21 Μαΐου 2011.
8. ↑  «Al Habsi Signs Permanent Deal at Wigan». 4 Ιουλίου 2011. Αρχειοθετήθηκε από το πρωτότυπο στις 2012-10-26.. Ανακτήθηκε στις 2020-11-02.
9. ↑  Law, Matt (17 Νοεμβρίου 2012). «Arsenal will rival Liverpool for Wigan keeper Ali Al Habsi». Mirror.. Ανακτήθηκε στις 27 Νοεμβρίου 2013.
10. ↑  «Wigan sign Atletico Madrid goalkeeper Joel Robles on loan». *BBC Sport*. 17 Ιανουαρίου 2013.. Ανακτήθηκε στις 17 Ιανουαρίου 2013.
11. ↑  «Millwall v Wigan: FA Cup semi-final – as it happened». Guardian. 13 Απριλίου 2013. Ανακτήθηκε στις 11 Μαΐου 2020.
12. ↑  «Wigan 1-0 Man City». BBC. 11 Μαΐου 2013. Ανακτήθηκε στις 11 Μαΐου 2020.
13. ↑  «Arsenal 4-1 Wigan». BBC. 14 Μαΐου 2013. Ανακτήθηκε στις 11 Μαΐου 2020.
14. ↑  «Ali Al-Habsi: Brighton sign Wigan goalkeeper on loan». *BBC Sport*. 1 Νοεμβρίου 2014.. Ανακτήθηκε στις 1 Νοεμβρίου 2014.
15. ↑  «Breaking news: Al-Habsi training with Royals». *readingfc.co.uk/*. Reading F.C. 2 Ιουλίου 2015. Αρχειοθετήθηκε από το πρωτότυπο στις 2 Ιουλίου 2015. Ανακτήθηκε στις 2 Ιουλίου 2015.
16. ↑  «Ali Al-Habsi signs for Royals». *readingfc.co.uk/*. Reading FC. 14 Ιουλίου 2015. Ανακτήθηκε στις 15 Ιουλίου 2015.
17. ↑  «Ali signs new Royals deal!». *readingfc.co.uk*. Reading F.C. 5 Ιανουαρίου 2017. Ανακτήθηκε στις 5 Ιανουαρίου 2017.
18. ↑  «Al Habsi completes move to Al-Hilal». *readingfc.co.uk*. Reading F.C. 17 Ιουλίου 2017. Ανακτήθηκε στις 17 Ιουλίου 2017.
19. ↑  «Ali Al-Habsi: West Brom sign veteran goalkeeper on deal until end of the season». *BBC Sport*. 29 Αυγούστου 2019.. Ανακτήθηκε στις 30 Αυγούστου 2019.
20. ↑  Masi, Joseph. «New West Brom contracts are a big boost for Slaven Bilic». *www.expressandstar.com* (στα Αγγλικά). Ανακτήθηκε στις 28 Ιουνίου 2020.
21. ↑  «Wigan Athletic hero announces retirement». *Wigan Today*. 21 Αυγούστου 2020.
22. ↑  «Archived copy». Αρχειοθετήθηκε από το πρωτότυπο στις 29 Σεπτεμβρίου 2007. Ανακτήθηκε στις 14 Απριλίου 2007.
23. ↑  «Oman's Al Habsi announces international retirement». *AFC*. 5 Ιανουαρίου 2020.
24. ↑  Ronay, Barney (9 Δεκεμβρίου 2011). «Ali al-Habsi of Wigan Athletic is a goalkeeper with a difference». *The Guardian*.. Ανακτήθηκε στις 26 Δεκεμβρίου 2012.
25. ↑   – AMF interview
26. ↑   – 6:30 – Al-Jazeera interview
27. ↑   – 6:35 – Al-Jazeera interview
28. ↑  Mrudu Naik (23 Μαΐου 2012). «Sport stars blow the bugle of road safety». *Times of Oman*. Αρχειοθετήθηκε από το πρωτότυπο στις 23 Δεκεμβρίου 2015. Ανακτήθηκε στις 11 Ιουνίου 2012.
29. ↑  (Αγγλικά) Προφίλ Άλι Αλ Χάμπσι στο Soccerway. Ανακτήθηκε στις 12 Οκτωβρίου 2017.
30. ↑  Mohammed, Husain· Mamrud, Roberto (14 Φεβρουαρίου 2019). «Ali Abdullah Harib Al-Habsi - Century of International Appearances». *RSSSF*.
31. ↑  «Ali Al-Habsi». *National Football Teams*. Benjamin Strack-Zimmermann. Ανακτήθηκε στις 24 Φεβρουαρίου 2016.
32. ↑  «British Muslim Awards 2015 finalists unveiled». Asian Image. 23 Ιανουαρίου 2015.. Ανακτήθηκε στις 1 Νοεμβρίου 2015.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* (Αγγλικά) Ali AL HABSI – Επιδόσεις στις διοργανώσεις της FIFA
* Άλι Αλ Χάμπσι Στατιστικά καριέρας στο Soccerbase
* Άλι Αλ Χάμπσι στην ιστοσελίδα National-Football-Teams.com
* Προφίλ στο Transfermarkt.com